Левальд

**Левальд**, **Левалт** (*Левальт*) — мужчынскае імя і вытворнае ад яго прозьвішча.

## Паходжаньне

Леаалд, Левалд або Левалт, пазьней Левальд (Leoald, Levald, Lewolt, Lewald) — імя германскага паходжаньня. Іменная аснова леў- (леан-) (імёны ліцьвінаў Левік, Леварт, Ленарт; германскія імёны Leuico, Levard, Leonard) паходзіць ад германскага lēw 'леў', а аснова -валд- (-алд, -олт) (імёны ліцьвінаў Геральт, Рамвольт, Рынгвальд; германскія імёны Gerwald, Romuald, Ringolt) — ад гоцкага і германскага waldan 'валодаць, гаспадарыць' або wulþus 'слава, мажнасьць'. 

У 1562 годзе ў Каралявецкім унівэрсытэце навучаўся *Christophorus Lehwaldt, Borussus*, у 1619 годзе — *Wenceslaus Leowald, Borussus nobilis*, у 1625 годзе — *Wenceslaus Leewald, nobilis Borussus*.

Варыянты імя ў гістарычных крыніцах: *[[Мікалай Крыштап Радзівіл «Сіротка»|Миколай Криштоф Радивил]]… служебника моего пана Бальцера Левалта Езерского* (2 кастрычніка 1581 году); *служебника своего Бальцера Левалта Езерского* (4 кастрычніка 1581 году); *земенинъ господарский повету Волковыйского, панъ Юрей Левалтъ Езерский* (23 верасьня 1586 году); *панъ Юрей Левалтъ Езерский, земенинъ господарский повету Волковыйского* (24 кастрычніка 1586 году); *Jerzy Lewalt Jezierskj Poseł Powiatu Wołkowyskiego* (31 студзеня 1615 году); *Paweł Lewalt Jezierski* (18 чэрвеня 1633 году); *пана Левалта Езерского* (30 верасьня 1654 году); *ur. Michała Lewalta Jezierskiego* (27 лютага 1659 году, 14 траўня 1659 году); *Leon Michał Lewalt Jezierski* (17 жніўня 1672 году); *Stanisław Lewalt Jezierski… Michal Leon Lewalt Jezierski… Michał Lewalt Jezierski* (18 жніўня 1672 год); *Michał Lewalt Jezierski*, *Marcin Lewalt Jezierski*, *Jerzy Lewalt Jezierski*, *Teodor Lewalt Jezierski* (1690 год); *Jerzy Lewalt Jezierski podczaszy Słonimski* (10 красавіка 1693 году); *Lewald Jezierski — podsądek Grodzieński * (2 верасьня 1712 году); *Alexander Lewald Jezierski — podstoli powiatu Grodzieńskiego* (2 верасьня, 14 лістапада і 13 сьнежня 1712 году); *Lewalt Jezierski — podstoli powiatu Grodzieńskiego* (10 верасьня 1715 году); *Paweł Lewalt Jezierski, Kazimierz Lewalt Jezierski* (12 лютага 1717 году).

## Носьбіты
* Юрай Левальт Язерскі — зямянін гаспадарскі Ваўкавыскага павету, які ўпамінаецца ў 1586 годзе
* Ян Юр’евіч Левальт Язерскі — зэльвенскі плябан, які ўпамінаецца ў 1606 годзе
* Міхал Жыгімонт Левальт Язерскі — дзяржаўны дзяяч Вялікага Княства Літоўскага, падкаморы старадубскі ў 1666—1668 гадох
* Міхал Леў Левальт Язерскі (Michał Leo Lewalt Jezierski) — электар караля польскага і вялікага князя літоўскага Міхала Карыбута Вішнявецкага ад Дарагічынскай зямлі
* Юры Міхал Левальт Язерскі — дзяржаўны дзяяч Вялікага Княства Літоўскага, падчашы слонімскі ў 1693—1705 гадох і падчашы берасьцейскі ў 1696—1703 гадох
* Ігнаці Левальд Язерскі (Ignacy Lewald Jezierski) — дзяржаўны дзяяч Вялікага Княства Літоўскага, войскі гарадзенскі, электар караля польскага і вялікага князя літоўскага Станіслава Ляшчынскага ад Сандамірскага ваяводзтва Каралеўства Польскага
* Фрыдэрык Левальд Язерскі (Fryderyk Lewald Jezierski) — электар Станіслава Ляшчынскага ад Берасьцейскага ваяводзтва Вялікага Княства Літоўскага
* Людвік і Ўладзіслаў Левальд Язерскія (Ludwik Lewald Jezierski, Władysław Lewaldt Jezierski) — прыхільнікі Аўгуста Моцнага
* Аляксандар Казімер Левальт Язерскі ( па 1716) — дзяржаўны дзяяч Вялікага Княства Літоўскага, чашнік берасьцейскі, падстолі і войскі гарадзенскі
* Мэльхіёр Левальд Езерскі — дзяржаўны дзяяч Вялікага Княства Літоўскага, стольнік вількамірскі ў 1720 годзе

Левальты Язерскія гербу Рагаля — літоўскі шляхецкі род.

## Крыніцы

Катэгорыя:Мужчынскія імёны